Z Á P I S N I C A   č. 1/2014

     Z ustanovujúceho  zasadnutia Obecného zastupiteľstva v Slaskej, konaného dňa  11. decembra  2014 o 17,00 hod. v zasadačke obecného úradu vo volebnom období 2014 - 2018.

Prítomní:
Podľa prezenčnej listiny boli prítomní všetci  poslanci obecného zastupiteľstva, starosta obce, hlavná kontrolórka obce, administratívna pracovníčka obecného úradu a predsedníčka miestnej volebnej komisie Ing. Aneta Gӧthová.

Program:
1.)	Otvorenie a určenie zapisovateľa
2.)	Oznámenie výsledkov volieb do orgánov samosprávy obce Slaská.
3.)	Odovzdanie osvedčení o zvolení starostovi obce a poslancom obecného zastupiteľstva.
4.)	Zloženie sľubu starostu obce, prevzatie insígnií a prevzatie vedenia ustanovujúceho zasadnutia.
5.)	Zloženie sľubu poslancov novozvoleného obecného zastupiteľstva.
6.)	Vystúpenie starostu obce, schválenie programu a voľba overovateľov zápisnice.
7.)	 Poverenie poslanca obecného zastupiteľstva, ktorý bude zvolávať a viesť zasadnutia 
 obecného zastupiteľstva v prípadoch podľa § 12 ods. 2 a 3 veta zákona č. 369/1990  
 Zb. o obecnom zriadení v znení neskorších predpisov.
8.)	 Zriadenie komisie pre ochranu verejného záujmu pri výkone funkcií kunkcionárov  
 obce, voľby jej členov a predsedu.
9.)	 Určenie platu starostu obce.
10.) Záver

K bodu č. 1

Po vypočutí si štátnej hymny Slovenskej republiky zasadnutie obecného zastupiteľstva otvoril a viedol doterajší zástupca starostu obce Ing. Arnošt Göth. Za zapisovateľku zápisnice určil administratívnu pracovníčku obecného úradu sl. Zuzanu Mojžišovú. 

K bodu č. 2

Zástupca starostu obce požiadal prítomnú predsedníčku miestnej volebnej komisie pre voľby do orgánov samosprávy obce p. Anetu Gӧthovú, aby oboznámila všetkých prítomných s výsledkami volieb. Predsedníčka miestnej volebnej komisie prečítala zápisnicu miestnej volebnej komisie, z ktorej vyplýva, že za starostu obce bol zvolený p. Daniel Gelien a za poslancov obecného zastupiteľstva boli zvolení  p. Zdeno Fronc, Ing. Arnošt Göth, Ing. Miroslav Hric, p. Miroslav Mikula a Ing. Miriam Ťahúňová. Predsedníčka miestnej volebnej komisie všetkým zvoleným predstaviteľom obce zagratulovala a popriala im veľa úspechov. Po oboznámení sa s výsledkami volieb poslanci nemali žiadne pripomienky a uznesením č. 1/2014A zobrali na vedomie výsledky volieb do orgánov samosprávy obce Slaská.

Hlasovanie: za: 5 – Fronc, Göth, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 3

Predsedníčka miestnej volebnej komisie p. Gӧthová odovzdala p. Zednovi Froncovi , Ing. Arnoštovi Göthovi, Ing. Miroslavovi Hricovi, p. Miroslavovi Mikulovi  a Ing. Miriam Ťahúňovej osvedčenia o zvolení za poslancov obecného zastupiteľstva. Následne na to predsedníčka miestnej volebnej komisie  odovzdala  osvedčenie o zvolení za starostu obce p. Danielovi Gelienovi. 

K bodu č. 4

Predsedajúci ďalej uviedol, že na to, aby sa novozvolený starosta obce mohol ujať svojej funkcie, je potrebné, aby zložil zákonom predpísaný sľub starostu obce. Následne uvedený sľub  nahlas predsedajúci prečítal a novozvolený starosta obce svojim podpisom pod uvedený sľub vyjadril jeho súhlas s obsahom sľubu. Po zložení sľubu novozvolenému starostovi predsedajúci odovzdal insígnie obce a tiež vedenie zasadnutia a zablahoželal mu k zvoleniu. Potom sa už slova ujal novozvolený starosta obce.

K bodu č. 5

Starosta obce oznámil prítomným, že hneď sa pristúpi k zloženiu sľubu poslancov obecného zastupiteľstva tak, že starosta obce prečíta zákonom predpísaný sľub a potom pristúpi k jednotlivým poslancom v poradí podľa najväčšieho počtu získaných platných hlasov, aby uvedený sľub podpísali. Starosta obce prečítal sľub poslancov obecného zastupiteľstva, ktorý následne všetci zvolení poslanci obecného zastupiteľstva  bez výhrad podpísali. Po podpísaní sľubu poslanci OZ uznesením č. 1/2014B konštatovali, že zvolený starosta obce Daniel Gelien zložil zákonom predpísaný sľub starostu obce a zvolení poslanci Obecného zastupiteľstva v Slaskej – Zedno Fronc, Ing. Arnošt Göth, Ing. Miroslav Hric, Miroslav Mikula a Ing. Miriam Ťahúňová, zložili zákonom predpísaný sľub poslanca obecného 

Hlasovanie: za: 5 – Fronc, Göth, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 6

Starosta obce na začiatku poďakoval všetkým Slašťanom za prejavenú dôveru a ocenil záujem občanov o veci verejné, čoho dôkazom je počet zúčastnených voličov aj napriek skutočnosti, že kandidoval rovnaký počet kandidátov, aký mohol byť zvolený. Ďalej uviedol, že funkciu starostu obce chce vykonávať svedomite v prospech všetkých občanov a  poznamenal, že spolu s poslancami obecného zastupiteľstva tvoria dobrý tím, ktorý bude pokračovať v rozvoji obce. Poslanci uznesením č. 1/2014 A zobrali  jeho vystúpenie na vedomie.
Starosta obce po svojom príhovore  skonštatoval, že po zložení sľubu poslancov je obecné zastupiteľstvo uznášania schopné a tak predložil na schválenie program rokovania obecného zastupiteľstva. Po predložení bol program obecného zastupiteľstva uznesením č. 2/2014 jednomyseľne schválený v podobe, ktorá je uvedená v tejto zápisnici.
   
 Hlasovanie: za: 5 – Fronc, Göth, Hric, Mikula, Ťahúňová
                     proti: 0
                     zdržal sa: 0
                     nehlasoval: 0
             
K bodu č. 7

V zmysle zákona č. 369/1990 Zb. o obecnom zriadení v znení neskorších predpisov je povinnosť poveriť na ustanovujúcom zasadnutí jedného  poslanca obecného zastupiteľstva, ktorý bude vo volebnom období 2014 – 2018 zvolávať a viesť zasadnutia obecného zastupiteľstva v prípade, že zasadnutie odmietne zvolať starosta obce a následne aj jeho zástupca. Starosta obce navrhol, aby obecné zastupiteľstvo pre tento prípad  poverilo poslanca  Miroslav Hrica, nakoľko je poslancom už piate volebné obdobie a má množstvo skúseností a aj v minulosti bol týmto poverený.  Poslanci nemali žiadne iné návrhy a uznesením č. 3/2014 poverili poslanca Ing. Miroslava Hrica zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov. 

Hlasovanie: za: 4 – Fronc, Göth,  Mikula, Ťahúňová
                     proti: 0
                     zdržal sa: 1 - Hric
                     nehlasoval: 0

K bodu č. 8

Ďalším bodom rokovania bolo zriadenie komisie pre ochranu verejného záujmu. Starosta obce  oznámil poslancom, že je nutné v zmysle zákona opätovne zriadiť- Komisiu pre ochranu verejného záujmu pri výkone funkcií funkcionárov obce, ktorá kontroluje majetkové priznanie starostu obce a hlavného kontrolóra obce.  Za predsedu komisie navrhol opäť zvoliť p. Zdena Fronca. Za členov navrhuje starosta obce zvoliť všetkých poslancov, teda Ing. Arnošta Götha, Ing. Miroslava Hrica, Miroslava Mikulu a Ing. Miriam Ťahúňovú, keďže členom tejto komisie môže byť podľa zákona len poslanec. Poslanci s týmto návrhom súhlasili a uznesením č. 4/2014 A - zriadili Komisiu pre ochranu verejného záujmu pri výkone funkcií funkcionárov obce a uznesením č. 4/2014 B zvolili Zdena Fronca za predsedu -Komisie pre ochranu verejného záujmu pri výkone funkcií funkcionárov obce a Zdena Fronca, Ing. Arnošta Götha, Ing. Miroslava Hrica, Miroslava Mikulu a Ing. Miriam Ťahúňovú za členov - Komisie pre ochranu verejného záujmu pri výkone funkcií funkcionárov obce.

Hlasovanie: za: 5 – Fronc, Göth, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 9

Starosta obce uviedol, že hneď na začiatku funkčného obdobia je potrebné v zmysle príslušného zákona schváliť aj plat starostu obce. Preto otvoril hneď k tomuto bodu diskusiu. Poslanec Göth uviedol, že v roku 2014 sa starostovi schválilo 55% navýšenie k základnému platu, preto navrhol, aby sa zachovala uvedená výška platu aj vzhľadom k tomu, že starosta nie je nováčikom a pokračuje v projektoch, ktoré pripravoval. Ostatní poslanci sa stotožnili s návrhom poslanca Götha a uznesením č. 5/2014 určili starostovi obce plat  starostu obce v zmysle § 4 ods. 1 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, zvýšený o 55 % v zmysle § 4 ods. 2 predmetného zákona. Hrubá mzda starostu obce po schválení predstavuje sumu 1.904,00 eur.

Hlasovanie: za: 5 – Fronc, Göth, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 10

Starosta obce poďakoval prítomným za účasť na zasadnutí obecného zastupiteľstva. 

Zapísala: Zuzana M o j ž i š o v á,v.r. 

Daniel G e l i e n,v.r.
starosta obce